มนุษย์ชาติมี TED เป็นเวทีให้แสดงออก
แต่ผมต้องการเป็นปากเสียง ให้กับสัตว์ทั้งหลาย
ซึ่งร่างกาย จิตใจ และวิญญาณ ล้วนมีอิทธิพลต่อเรา
หลายปีก่อน มันเป็นโชคดีของผม
ที่ได้พบผู้อาวุโสของชนเผ่า บนเกาะแห่งหนึ่ง
ไม่ไกลจากแวนคูเวอร์
ท่านชื่อ จิมมี่ สมิธ
ท่านได้เล่าเรื่องเรื่องหนึ่งให้ผมฟัง
มันเป็นตำนานที่กล่าวขานกันในชนเผ่า
ที่เรียกตนเองว่า ควิควาสุตินุซ (Kwikwasut'inuxw)
ท่านบอกกับผมว่า กาลครั้งหนึ่งนานมาแล้ว
สัตว์ทั้งหลายบนโลกใบนี้นั้น ล้วนเป็นหนึ่งเดียวกัน
แม้ว่าภายนอกจะดูแตกต่าง
แต่ภายในกลับเหมือนกัน
พวกมันจะไปรวมตัวกันเป็นครั้งคราว
ณ ถ้ำศักดิ์สิทธิ์ในป่าลึก
เพื่อฉลองความเป็นหนึ่งเดียวของพวกมัน
เมื่อไปถึงที่นั่น
พวกมันจะพร้อมใจกันถอดเปลือกนอกของตน
นกกาสลัดขน หมีถอดผิวหนัง
และ ปลาแซลมอนถอดเกล็ดของมัน
จากนั้น พวกมันก็จะเต้นรำกัน
จนวันหนึ่ง มนุษย์ได้เดินทางมาถึงถ้ำ
และหัวเราะเยาะกับสิ่งที่เขาเห็น
เพราะเขาไม่เข้าใจ
ด้วยความอาย สัตว์ทั้งหลายจึงต่างหลบหนึ
และนั่นก็เป็นครั้งสุดท้าย
ที่พวกมันเปิดเผยตัวตนในรูปแบบนั้น
ในอดีต เรามีความเข้าใจว่า ภายใต้
ตัวตนที่แตกต่างกันนั้น สัตว์ทุกตัวล้วนเป็นหนึ่งเดียว
ซึ่งเป็นแรงบันดาลใจให้กับผมอย่างมาก
ผมต้องการที่จะมองทะลุผ่านผิวหนัง ขนนก
รวมทั้งเกล็ด
ผมอยากสัมผัสลึกลงไปภายใน
ไม่ว่าผมจะต้องเผชิญหน้ากับช้างตัวใหญ่
หรือกบตัวจ้อย
เป้าหมายของผมก็คือ การเชื่อมคนกับสัตว์เข้าด้วยกัน
คุณอาจจะคิดสงสัยว่า ผมเคยถ่ายภาพคนหรือไม่
แน่นอนครับ ในภาพของผมมีคนอยู่เสมอ
ไม่ว่าพวกเขาจะปรากฏ
ในรูปแบบของเต่าบก
เสือภูเขา
หรือสิงโต
คุณแค่ต้องเรียนรู้ ที่จะมองลึกลงไปภายใต้เปลือกนอก
ในฐานะช่างภาพ
ผมพยายามที่จะเข้าถึง อะไรที่มากกว่าความแตกต่าง
ภายใต้พันธุกรรมของเรา
เพื่อชื่นชมในสิ่งที่พวกเรามีเหมือนกับ
สิ่งมีชีวิตอื่นๆ
ยามที่ผมใช้กล้อง
ผมได้ถอดเปลือกนอกของตัวเองออก
เหมือนสัตว์ที่อยู่ในถ้ำศักดิ์สิทธิ์
ผมจึงสามารถเผยสิ่งที่สัตว์พวกนั้นเป็น
ในฐานะที่มนุษย์เป็นสัตว์ที่ได้รับพร
ให้มีพลังความคิดที่มีเหตุผล
พวกเราสามารถรู้ถึงความซับซ้อนของชีวิต
ในฐานะที่เป็นประชากรบนโลกที่กำลังมีปัญหา
มันเป็นความรับผิดชอบทางศีลธรรมของพวกเรา
ที่จะจัดการกับการสูญเสีย ความหลากหลายของสิ่งมีชีวิต
ทว่า ในฐานะมนุษย์ที่มีหัวใจ
พวกเราสามารถยินดีกับ ความเป็นหนึ่งเดียวของสรรพชีวิต
และบางที เราอาจจะสามารถเปลี่ยน
สิ่งที่เคยเกิดขึ้นในถ้ำศักดิ์สิทธิ์ได้
มาช่วยกันหาวิธี เข้าร่วมการเต้นรำนั้นกัน
ขอบคุณครับ
(เสียงปรบมือ)